<classify> Mechi hizo ni miongoni mwa zitakazotoa mwelekeo wa bingwa wa Ligi Kuu msimu huu ambao mpaka sasa hakuna mwenye uhakika wa kuuchukua, si bingwa mtetezi Yanga wala vinara wa ligi hiyo Simba.Timu zote zina hofu ya kuchezewa rafu mechi zake dakika hizi za majeruhi timu zote zinalalamika kufanyiana rafu, Yanga wanalalamika, Simba nao kanda ya Ziwa wanalalamika kila mmoja akimtuhumu mwenzake kucheza mechi za mwenzie nje ya uwanja.Simba inaongoza ligi ikiwa na pointi 55 wakati Yanga wana pointi 53 iwapo Simba itashinda mchezo huo itafikisha pointi 58 huku Yanga iwapo itashinda mechi yake na Azam itafikisha pointi 56 wakipishana kwa pointi mbili kitu ambacho kinafanya ligi hiyo kuwa ngumu.Rekodi ya michezo mitano ya timu hizo Yanga na Azam na Kagera na Simba, ni kwamba Yanga haijawahi kuifunga Azam kwa michezo mitano mfululizo ambayo wameshacheza wakati Simba alishainyuka Kagera mara mbili.Katika michezo ya Yanga na Azam timu hizo zilitoka sare ya mabao 2-2 , Azam ikiinyuka Yanga mabao 2-1 zikatoka sare ya bao 1-1 kabla ya kutoka sare ya mabao 2-2 na badae kutoka suluhu.Wakati Simba imeshaifunga Kagera Sugar mara tatu huku ikinyukwa mara moja.Awali Kagera ilishinda bao 1-0 kisha ikachukua kipigo cha mabao 2-1 kutoka kwa Simba kabla ya kunyukwa tena mabao 3-1 na baadae kupokea kichapo cha bao 1-0 kabla ya kubugizwa mabao 2-0 katika mchezo wa mzunguko wa kwanza wa ligi msimu huu.Wakizungumza kwa nyakati tofauti viongozi wa klabu za Simba na Yanga licha ya kulalamikia kuchezeana rafu lakini pia wamekiri ligi ilipofika ni pagumu.Makamu mwenyekiti wa Simba, Geofrey Nyange Kaburu alisema, Sasa hivi ni rafu kila mahali, kanda ya ziwa wameungana kuhakikisha tunafungwa, kikosi chetu kimepaniwa sana na wapinzani wetu, lakini tutahakikisha tunapambana hadi tone la mwisho... Hakuna mechi rahisi, kila mmoja anataka ubingwa, Simba tunataka ubingwa kwa hali na mali, Yanga nao wanataka ubingwa, wengine wanakwepa kushuka daraja, ni machozi jasho na damu,alisema Kaburu.Kikosi chetu kwa sasa kipo vizuri, ukiangalia timu ya taifa inaundwa na wachezaji wengi wa Simba, tumejipanga kuhakikisha tunashinda, na tunajihadhari na lolote ambalo litatukwamisha kupata pointi tatu.Simba inapaswa kushinda mchezo dhidi ya Kagera Sugar utakaochezwa Jumapili hii, Mbao Aprili 10 na Toto Africans Aprili 12.Pia italazimika kushinda michezo yake yote ya nyumbani dhidi ya African Lyon Mei 6, Stand United Mei 13 na ule wa funga dimba dhidi ya Mwadui ambao utachezwa Mei 20.Kanda ya Ziwa kwa kweli kwetu imekuwa mwiba mchungu miaka yote, timu zake zimekua zikitusumbua sasa, hasa Toto, yaani Toto hata ikiwa mbovu kiasi gani inapokutana na sisi lazima ituwekee vikwazo, alisema Kaburu.Iwapo Simba itashinda mechi zote sita za Ligi Kuu itakuwa imefikisha pointi 73 ambazo haziwezi kufikiwa na timu yoyote ya ligi.Kwa upande wa Yanga itatakiwa kushinda mchezo na Azam ili ijitengenezee mazingira mazuri ya kutetea ubingwa wao. Kocha msaidizi wa Yanga, Juma Mwambusi alisema: Mchezo na Azam utakuwa mgumu tunatambua hilo, najua wapinzani wetu watafanya kila hila kutukwamisha, tunajipanga vizuri kuhakikisha tunashinda mchezo huo na mechi zetu zote zilizosalia, alisema.Naye kocha wa Kagera Sugar Mecky Maxime akizungumzia mchezo huo alisema:Sisi tumejiandaa kushinda, hatuna hofu yoyote, tumejipanga vizuri kuhakikisha tunatumia vema uwanja wa nyumbani, Simba hawana lolote la kutufanya tuhofie, ni timu ya kawaida, tumejipanga kwa ushindi, alisema Maxime.Kwa upande wa kocha msaidizi wa Azam, Idd Cheche alisema: Mchezo wetu na Yanga utatupa mwelekeo na kuturudisha kwenye mstari wa kuwania ubingwa, Yanga tunaiheshimu ni timu bora lakini hata sisi ni bora zaidi, alisema.  <topic>: MICHEZO 